* **Αυθεντικό Ντουμπρόβνικ 6 μέρες / 4 νύχτες. Κάθε Κυριακή από 16/07 έως 31/08. Οδικώς**

**1η & 2η Μέρα | Θεσσαλονίκη – Μπούτβα - Κότορ – Νέουμ**

Συγκέντρωση το βράδυ στις 21:30 και αναχώρηση στις 22:00 για τις ακτές του Μαυροβουνίου. ‘Άφιξη το πρωί στην Μπούτβα. Θα ξεκινήσουμε την ξενάγηση μας από την ομώνυμη μαρίνα που βρίσκονται δεμένα πανάκριβα πολυτελή γιοτ. Η μαρίνα είναι βόρεια της παλαιάς πόλης και από εκεί ξεκινά ο πεζόδρομος Σλοβένσκα Ομπάλα. Από εκεί θα περάσουμε την κεντρική πύλη των βενετσιάνικων τειχών για να επισκεφτούμε την Ακρόπολη που κτίστηκε κατά τον 15ο αιώνα στο νότιο τμήμα της παλαιάς πόλης, πάνω στα ερείπια παλιών οχυρώσεων. Το φρούριο που άλλαξε σχήμα και μέγεθος πολλές φορές, στεγάζει τώρα το θέατρο της Μπούτβα. Ελεύθερος χρόνος για καφέ. Στη συνέχεια αναχώρηση για το μεσαιωνικό Κότορ που είναι περικυκλωμένο από ένα τείχος το οποίο ανοικοδομήθηκε από τη Γαληνοτάτη Δημοκρατία της Βενετίας τον 14ο αιώνα. Ο κόλπος του Κότορ που είναι το νοτιότερο φιόρδ της Ευρώπης, αλλά και η αρχιτεκτονική της παλιάς πόλης έχουν συμβάλει στην ανακήρυξή του ως μνημείο παγκόσμιας πολιτιστικής κληρονομιάς από την UNESCO. Θα περιηγηθούμε στον καθεδρικό ναό του Αγίου Τρύφωνος του 12ου αιώνα, καθώς και στον ναό του Αγίου Νικολάου Ξεκινάμε για το Νέουμ . Άφιξη τακτοποίηση στο ξενοδοχείο μας.

**3η Μέρα | Νέουμ - Ντουμπρόβνικ - Ξενάγηση Πόλης - Game of Thrones Walking tour.**

Πρωινό και ξεκινάμε την ξενάγηση στην πόλη του Ντουμπρόβνικ που φυλάσσεται για περισσότερα από 1300 χρόνια, περιτριγυρισμένο από τα στιβαρά και καλοδιατηρημένα τείχη. Βρίσκεται υπό την προστασία της UNESCO και χαρακτηρίζεται ως μνημείο φυσικής ομορφιάς και πολιτιστικής κληρονομιάς. Τα κυριότερα αξιοθέατα που θα δούμε μέσα στην παλιά πόλη είναι ανάκτορα σπουδαίας αρχιτεκτονικής, όπως ο μητροπολιτικός ναός του προστάτη της πόλης, Αγίου Βλασίου, με τον μαρμάρινο οπλισμένο ιππότη στην πλατεία του, η μεγάλη κρήνη του Ονοφρίου, το φραγκισκανό μοναστήρι με την εκκλησία του Σωτήρος και το παλαιότερο φαρμακείο της πόλης από την εποχή της δημοκρατίας της Ραγούζας. Δεν θα παραλείψουμε να δούμε τον πύργο του Ρολογιού και τη μικρή κρήνη του Ονοφρίου, καθώς και το Μέγαρο Σπόντζα. Τέλος θα επισκεφτούμε σημεία που γυρίστηκε η πολύ επιτυχημένη σειρά Game of Thrones. Χρόνος ελεύθερος για καφέ και φαγητό. Αργά το απόγευμα επιστροφή στο ξενοδοχείο.

**4n Μέρα | Νέουμ - Προαιρετική εκδρομή Σπλιτ – Τρογκίρ.**

Πρωινό ελεύθερη μέρα στο μεσαιωνικό Νρουμπρόβνικ. Επισκεφτείτε τα μέρη που γυρίστηκε η δημοφιλής σειρά Game of Thrones , περπατήστε πάνω στα τείχη και απολαύστε ημερήσια κρουαζιέρα στα κοντινά νησάκια. Για όσους το επιθυμούν τους προτείνουμε μία προαιρετική εκδρομή στο Κατά τη διάρκεια της περιήγησής μας στην πόλη, θα επισκεφθούμε το περίφημο ανάκτορο σε σχήμα ρωμαϊκού κάστρου του Αυτοκράτορα Διοκλητιανού, το οποίο είναι το σημαντικότερο και καλύτερα διατηρημένο ρωμαϊκό κτίριο στην Κροατία χτισμένο μεταξύ 295 και 305 μ.Χ. Θα έχουμε, επίσης, την ευκαιρία να θαυμάσουμε τον Καθεδρικό Ναό, το Γοτθικό Δημαρχείο, τον αναγεννησιακό Πύργο του Ρολογιού. Χρόνος ελεύθερος στην πανέμορφη προκυμαία της πόλης, τη διάσημη Ρίβα και στη συνέχεια θα επισκεφτούμε το διάσημο τουριστικό θέρετρο Τρογκίρ. Ξενάγηση στην όμορφη πόλη που ξεκίνησε το 380 π.Χ. και κατοικήθηκε συνεχώς από μια σειρά από Έλληνες, Ρωμαίους, Ούγγρους και Ενετούς. Από το 1997, αποτελεί παγκόσμια κληρονομιά της UNESCO. Θα επισκεφθούμε τον καθεδρικό ναός του Trogir (Katedrala Sv. Lovre) - θεωρείται ευρέως ένα από τα καλύτερα αρχιτεκτονικά επιτεύγματα στην Κροατία. Θα δούμε το Cipiko Palace, στην πλατεία της πόλης απέναντι από την κύρια είσοδο του Trogir Cathedral, ήταν το σπίτι της οικογένειας Τσίπικο. Ακόμη θα δούμε Κάστρο Kamerlengo τον Πύργο του Αγίου Μάρκου και το Πύργος του Ρολογιού.

**5η Mέρα | Νέουμ - Τίρανα.**

Πρωινό και στη συνέχεια θα αναχωρήσουμε για την πρωτεύουσα της Αλαβανίας, τα Τίρανα. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη, πάντα με την συνοδεία του αρχηγού μας.

**6η Μέρα | Τίρανα – Θεσσαλονίκη.**

Πρωινό και στη συνέχεια θα έχουμε χρόνο για να περιηγηθούμε στη μεγαλύτερη πόλη της της Αλβανίας με πληθώρα όμορφων εκκλησιών και κατάφυτων πάρκων. Θα θαυμάσουμε το κέντρο της πόλης, το οποίο ιδρύθηκε το 1614 και κοσμείται με ορισμένα αρχιτεκτονικά μνημεία της εποχής του Μουσολίνι. Στη συνέχεια θα αναχωρήσουμε για την Θεσσαλονίκη.

**Σημείωση:** Το πρόγραμμα μπορεί να τροποποιηθεί προ όφελος των εκδρομέων

|  |  |  |  |  |  |  |
| --- | --- | --- | --- | --- | --- | --- |
| **Αυθεντικό Ντουμπρόβνικ 6 μέρες / 4 νύχτες** | | | | **Αναχωρήσεις: κάθε Κυριακή από 16/07 - 31/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Νέουμ: Grand Hotel Neum | 4\* | Ημιδιατροφή | Early booking τιμή: 355€ (για τις πρώτες 10 θέσεις) Κανονική τιμή: 375€ | Early booking τιμή: 239€ (για τις πρώτες 10 θέσεις) Κανονική τιμή: 259€ | 229€ |  |
| Τίρανα: Eurostar | 4\* | Ημιδιατροφή |
|
|
|
| **Στη τιμή περιλαμβάνονται:** Τέσσερις (4) διανυκτερεύσεις. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ. **Δεν περιλαμβάνονται:** Δημοτικοί φόροι & Check points: 20€. Προαιρετική εκδρομή στο Σπλιτ - Τρογκίρ: Ενήλικες: 30€ και τα παιδιά:15€ 2-12 ετών. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 20€. Ζητήστε περισσότερες πληροφορίες. | | | | | | |
|